Seveda. Ker lahko mladička dobite že pri osmih tednih, bo zelo verjetno do prve ure v pasji šoli že nekaj časa bival z vami. Naj se vzgoja ne začne v šoli, ampak že doma. Razčistite, kaj so tiste stvari, ki jih psu dovolite in katerih mu ne. Navajajte ga na sobno čistočo, prakticirajte odpoklic, učite ga zabavnih trikov. Ko vaš kuža naredi pravo stvar, ga ne pozabite pohvaliti in nagraditi. Če boste že na začetku gradili dober odnos, vam bo kasneje pri vzgoji lažje. Če niste prepričani, kako se lotiti vzgoje, se posvetujte s strokovnjakom, seveda pa obstaja tudi veliko literature na to temo. Pasja šola bo tako kasneje mala malica.